CELEX: 62018CN0526
Language: lt
Date: 2018-08-13 00:00:00
Title: Byla C-526/18: 2018 m. rugpjūčio 13 d. Förvaltningsrätten i Göteborg (Švedija) pateiktas prašymas priimti prejudicinį sprendimą byloje AA / Migrationsverket

22.10.2018   
            
            
               LT
            
            
               Europos Sąjungos oficialusis leidinys
            
            
               C 381/16
            
         
      2018 m. rugpjūčio 13 d.Förvaltningsrätten i Göteborg (Švedija) pateiktas prašymas priimti prejudicinį sprendimą byloje AA / Migrationsverket
      
      (Byla C-526/18)
      (2018/C 381/17)
      Proceso kalba: švedų
      
         Prašymą priimti prejudicinį sprendimą pateikęs teismas
      
      
         Förvaltningsrätten i Göteborg
      
      
         Šalys pagrindinėje byloje
      
      
         Ieškovė: AA
      
         Atsakovė: Migrationsverket
      
      
         Prejudiciniai klausimai
      
      
                  1.
               
               
                  Ar Konvencijos dėl Šengeno susitarimo įgyvendinimo arba Šengeno kodekso nuostatomis draudžiamos nacionalinės taisyklės, kaip antai numatytosios 2016 m. Įstatymo Nr. 752 16f straipsnyje, susijusios su laikinu galimybės gauti leidimą gyventi Švedijoje apribojimu, pagal kurias numatoma, kad leidimas gyventi mokymosi tikslais, siekiant įgyti vidurinį išsilavinimą, gali būti išduotas toje valstybėje jau esančiam trečiosios valstybės piliečiui, net jei šio asmens tapatybė nėra galutinai nustatyta ir jis negali pateikti įtikinamų savo deklaruotos tapatybės įrodymų?
               
            
                  2.
               
               
                  Jei laikytina, kad pagal Šengeno acquis tokiu atveju reikalaujama, jog asmens tapatybė būtų galutinai nustatyta arba būtų pateikti įtikinami jos įrodymai, ar „Grąžinimo“ direktyvos (1) arba kitų Sąjungos teisės aktų nuostatas reikia aiškinti taip, kad pagal jas leidžiama nukrypti nuo asmens tapatybės reikalavimo?
               
            
         (1)  2008 m. gruodžio 16 d. Europos Parlamento ir Tarybos direktyva 2008/115/EB dėl bendrų nelegaliai esančių trečiųjų šalių piliečių grąžinimo standartų ir tvarkos valstybėse narėse (OL L 348, 2008, p. 98).